CELEX: 62013TB0125
Language: el
Date: 2018-01-22 00:00:00
Title: Συνεκδικασθείσες υποθέσεις T-125/13, T-152/13 και T-167/13: Διάταξη του Γενικού Δικαστηρίου της 22ας Ιανουαρίου 2018 — Ιταλία κ.λπ. κατά Επιτροπής (Κρατικές ενισχύσεις — Υπηρεσίες εδάφους — Εισφορές κεφαλαίου εκ μέρους της SEA υπέρ της Sea Handling — Απόφαση που κηρύσσει την ενίσχυση μη συμβατή με την εσωτερική αγορά και διατάσσει την ανάκτησή της — Μερική διαγραφή — Παραίτηση — Μερική κατάργηση της δίκης — Διαγραφή από το Μητρώο Επιχειρήσεων)

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/40
            
         Διάταξη του Γενικού Δικαστηρίου της 22ας Ιανουαρίου 2018 — Ιταλία κ.λπ. κατά Επιτροπής
   (Συνεκδικασθείσες υποθέσεις T-125/13, T-152/13 και T-167/13) (1)
   
   ((Κρατικές ενισχύσεις - Υπηρεσίες εδάφους - Εισφορές κεφαλαίου εκ μέρους της SEA υπέρ της Sea Handling - Απόφαση που κηρύσσει την ενίσχυση μη συμβατή με την εσωτερική αγορά και διατάσσει την ανάκτησή της - Μερική διαγραφή - Παραίτηση - Μερική κατάργηση της δίκης - Διαγραφή από το Μητρώο Επιχειρήσεων))
   (2018/C 104/52)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα στην υπόθεση T-125/13: Ιταλική Δημοκρατία (εκπρόσωποι: G. Palmieri, επικουρούμενη από τον S. Fiorentino, avvocato dello Stato)
   
      Προσφεύγουσα στην υπόθεση T-152/13: Sea Handling SpA (Somma Lombardo, Ιταλία) (εκπρόσωποι: αρχικώς B. Nascimbene, F. Rossi dal Pozzo, M. Merola και L. Cappelletti, στη συνέχεια B. Nascimbene, F. Rossi dal Pozzo και M. Merola, δικηγόροι)
   
      Προσφεύγων στην υπόθεση T-167/13: Comune di Milano (Ιταλία) (εκπρόσωποι: αρχικώς S. Grassani και A. Franchi, στη συνέχεια S. Grassani, δικηγόροι)
   
      Παρεμβαίνοντες υπέρ της προσφεύγουσας στην υπόθεση T-152/13: Società per azioni esercizi aeroportuali (SEA) (Segrate, Ιταλία) (εκπρόσωποι: M. Merola, B. Nascimbene, F. Rossi dal Pozzo και M. C. Toniolo, δικηγόροι) και Comune di Milano (Ιταλία) (εκπρόσωποι: αρχικώς S. Grassani και A. Franchi, στη συνέχεια par S. Grassani, δικηγόροι)
   
      Καθής: Ευρωπαϊκή Επιτροπή (εκπρόσωποι: G. Conte και D. Grespan)
   
      Αντικείμενο
   
   Αίτημα βάσει του άρθρου 263 ΣΛΕΕ για την ακύρωση της αποφάσεως (ΕΕ) 2015/1225 της Επιτροπής, της 19ης Δεκεμβρίου 2012, σχετικά με αυξήσεις κεφαλαίων τις οποίες πραγματοποίησε η εταιρεία SEA SpA υπέρ της SEA Handling SpA [SA.21420 (C 14/10) (πρώην NN 25/10) (πρώην CP 175/06) (ΕΕ 2015, L 201, σ. 1).
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Οι υποθέσεις T-125/13, T-152/13 και T-167/13 χωρίζονται προς διευκόλυνση της προφορικής διαδικασίας και προς έκδοση κοινής αποφάσεως που περατώνει τη δίκη.
            
         
               2)
            
            
               Διαγράφει την υπόθεση T-125/13 από το πρωτόκολλο του Γενικού Δικαστηρίου.
            
         
               3)
            
            
               Καταργεί τη δίκη επί της προσφυγής που άσκησε η Sea Handling SpA στην υπόθεση T-152/13.
            
         
               4)
            
            
               Στην υπόθεση T-125/13, η Ιταλική Δημοκρατία και η Ευρωπαϊκή Επιτροπή φέρουν τα δικαστικά έξοδά τους.
            
         
               5)
            
            
               Στην υπόθεση T-152/13, η Sea Handling και η Επιτροπή φέρουν τα δικαστικά έξοδά τους, συμπεριλαμβανομένων των εξόδων της διαδικασίας ασφαλιστικών μέτρων. Η Società per azioni esercizi aeroportuali (SEA) και ο Comune di Milano (Ιταλία) φέρουν τα δικαστικά έξοδά τους στην υπόθεση T-152/13.
            
         
               6)
            
            
               Στην υπόθεση T-167/13, επιφυλάσσεται ως προς τα δικαστικά έξοδα.
            
         
      (1)  EE C 114 της 20.4.2013.